૧૩૮ વર્ષ જૂની પરંપરાગત પાંચ દિવસીય ક્રિકેટનો ચહેરો પહેલી વાર બદલાયેલો જોવા મળશે, જ્યારે આવતી કાલે શુક્રવારે ઓસ્ટ્રેલિયા અને ન્યૂઝીલેન્ડની ટીમ એડિલેડમાં ગુલાબી બોલ સાથે પહેલી ડે-નાઇટ ટેસ્ટ રમવા મેદાનમાં ઊતરશે. ટેસ્ટ ફોર્મેટમાં ૨૧મી સદીનો લૂક આપવાના પ્રયાસમાં લાગેલા પ્રશાસકોને આશા છે કે ગુલાબી બોલથી રમાનારી આ મેચને લઈને દર્શકોમાં કુતૂહલ છે અને મેચ જોવા માટે વધુ ને વધુ દર્શકો મેદાન તરફ પ્રયાણ કરશે. આ મેચ ભારતીય સમય અનુસાર સવારે ૯.૦૦થી વાગ્યાથી શરૂ થશે.